
DR 30.11.2005 99 

 

dan tuntutan difailkan oleh Pegawai Jabatan Buruh, terdapat majikan yang enggan 
mematuhi keputusan kehakiman yang dikeluarkan oleh Jabatan Buruh.   

Majikan memberi pelbagai alasan sama ada enggan hadir perbicaraan dan 
jika hadir pun setelah penghakiman tuntutan dikeluarkan mereka enggan 
menyelesaikannya.  Ini menyebabkan pekerja-pekerja yang diberhentikan kerja atas 
sebab seperti dakwaan melanggar tatatertib atau mengurangkan kos pekerja tidak 
mendapat pembelaan yang hadir.  Mereka tidak dapat meneruskan tuntutan civil ke 
atas majikan atas keengganan atau keingkaran. 

Tuan Pengerusi, saya tidak ada angka yang tepat kes-kes sedemikian tetapi 
dari semasa ke semasa pejabat saya masih menerima aduan tersebut, terutama dari 
pekerja-pekerja yang tidak berpersatuan.  Mereka itu biasanya pekerja bawahan yang 
teraniaya dan tidak ada pihak yang sanggup membantu mereka kecuali mereka 
mendapatkan khidmat pejabat wakil rakyat untuk diminta menjadi orang tengah bagi 
membuat tuntutan.  Ini pun ada yang berjaya ada yang tidak berjaya.   

Kita percaya Akta Kerja tahun 1955 sudah lengkap dan cukup untuk 
membawakan keadilan kepada pekerja-pekerja yang ditamatkan bekerja sesuka hati 
oleh majikan tanpa notis yang cukup atau pampasan kerja yang memuaskan.  Akan 
tetapi, sebenarnya akta itu masih kurang berkesan untuk membantu dan melindungi 
para pekerja.  Ada majikan yang membubarkan syarikatnya dan kepentingan 
perniagaan ditukar kepada nama syarikat baru. 

Meninggalkan pekerja dalam keadaan tertekan dan serba salah.  Ada pekerja 
yang diberhentikan kerana majikan mengambil pekerja asing yang boleh mengajikan 
lebih murah.  Tuan Pengerusi, kita tidak ada undang-undang yang lebih tegas untuk 
membawa majikan ke muka pengadilan dan mengenakan hukuman yang lebih keras.  
Itu sebab, dari masa ke semasa para pekerja dijadi mangsa majikan yang tidak 
bertanggungjawab, ini semakin bertambah.  Saya ingin bercadang, peruntukan lebih 
keras hendaklah diguna pakai ke atas majikan yang sengaja ingkar atas arahan 
Mahkamah Buruh.   

Keduanya, cadangan kerajaan untuk mengurangkan penggantungan negara 
kepada pekerja asing nampaknya masih jauh dari menjadi kenyataan.  Meskipun 
tindakan menghantar balik pekerja asing tanpa izin ke negara asal telah menyusahkan 
sektor perniagaan dan industri negara ini, tetapi kerajaan jangan lupa bahawa kita 
mempunyai ramai penganggur siswazah lepasan sekolah yang sama sukar mendapat 
pekerjaan atau memilih pekerjaan.  Walaupun, ada skim pelajar untuk biasiswa 
penganggur tetapi skim ini mendapat tarikan kerana elaun yang disediakan dan 
jaminan bayaran yuran oleh kementerian... 

Tuan Pengerusi [Datuk Lim Si Cheng]:  Yang Berhormat boleh gulung. 

Tuan Fong Kui Lun:  Saya akan gulung.  Yang Berhormat, sejauh manakah 
kursus ini telah berjaya memperbaiki mutu dari seseorang pelajar.  Saya tidak pasti ada 
laporan penilaian prestasi mereka pernah dibuat.  Sumber Manusia Malaysia hendaklah 
merupakan sumber guna tenaga yang mahir, berketerampilan dan bersemangat tinggi 
serta disiplin bukan sebaliknya.   

Tuan Pengerusi, saya juga ingin membangkitkan di sini, tentang charge 
bayaran pemeriksaan kilang dan jentera yang lebih telah dinaikkan mulai 1 hari bulan 
2004 yang menyebabkan ramai pekilang dan pekedai percetakan mengeluh kerana 
dikenakan charge pemeriksaan yang tinggi.  Misalnya di kawasan saya, sebuah 
syarikat pencetakan sebelum di kenakan charge hanya RM45 sahaja setahun tetapi 
pada tahun 2005, dikenakan charge RM293 iaitu hampir 600%.   

Ini satu angka yang terlalu tinggi.  Bagaimanakah pula jika sesebuah kilang 
atau kedai mempunyai lebih mesin dan lebih keluasan, maka angka tersebut 
bertambah ganda.  Sudah pasti kenaikan ini mencetuskan kemarahan pekedai kerana 
mereka tidak diberitahu lebih awal dan kadar kenaikan tinggi pula. Saya minta 
penjelasan Yang Berhormat Menteri apakah... 

 Tuan Pengerusi [Datuk Lim Si Cheng]:  Baik cukup Yang Berhormat. 

 Tuan Fong Kui Lun:  Sedikit sahaja, satu...apakah perlu kenaikan ini yang 
begitu tinggi dikenakan kepada pekilang dan pekedai sedangkan sebelum ini kadar 
pemeriksaan kilang di bawah 1399 meter persegi ialah RM20 sahaja tetapi ini sebanyak 



dan tuntutan difailkan oleh Pegawai Jabatan Buruh, terdapat majikan yang enggan mematuhi keputusan kehakiman yang dikeluarkan oleh Jabatan Buruh. Majikan memberi pelbagai alasan sama ada enggan hadir perbicaraan dan jika hadir pun setelah penghakiman tuntutan dikeluarkan mereka enggan menyelesaikannya. Ini menyebabkan pekerja-pekerja yang diberhentikan kerja atas sebab seperti dakwaan melanggar tatatertib atau mengurangkan kos pekerja tidak mendapat pembelaan yang hadir. Mereka tidak dapat meneruskan tuntutan civil ke atas majikan atas keengganan atau keingkaran. Tuan Pengerusi, saya tidak ada angka yang tepat kes-kes sedemikian tetapi dari semasa ke semasa pejabat saya masih menerima aduan tersebut, terutama dari pekerja-pekerja yang tidak berpersatuan. Mereka itu biasanya pekerja bawahan yang teraniaya dan tidak ada pihak yang sanggup membantu mereka kecuali mereka mendapatkan khidmat pejabat wakil rakyat untuk diminta menjadi orang tengah bagi membuat tuntutan. Ini pun ada yang berjaya ada yang tidak berjaya. Kita percaya Akta Kerja tahun 1955 sudah lengkap dan cukup untuk membawakan keadilan kepada pekerja-pekerja yang ditamatkan bekerja sesuka hati oleh majikan tanpa notis yang cukup atau pampasan kerja yang memuaskan. Akan tetapi, sebenarnya akta itu masih kurang berkesan untuk membantu dan melindungi para pekerja. Ada majikan yang membubarkan syarikatnya dan kepentingan perniagaan ditukar kepada nama syarikat baru. Meninggalkan pekerja dalam keadaan tertekan dan serba salah. Ada pekerja yang diberhentikan kerana majikan mengambil pekerja asing yang boleh mengajikan lebih murah. Tuan Pengerusi, kita tidak ada undang-undang yang lebih tegas untuk membawa majikan ke muka pengadilan dan mengenakan hukuman yang lebih keras. Itu sebab, dari masa ke semasa para pekerja dijadi mangsa majikan yang tidak bertanggungjawab, ini semakin bertambah. Saya ingin bercadang, peruntukan lebih keras hendaklah diguna pakai ke atas majikan yang sengaja ingkar atas arahan Mahkamah Buruh. Keduanya, cadangan kerajaan untuk mengurangkan penggantungan negara kepada pekerja asing nampaknya masih jauh dari menjadi kenyataan. Meskipun tindakan menghantar balik pekerja asing tanpa izin ke negara asal telah menyusahkan sektor perniagaan dan industri negara ini, tetapi kerajaan jangan lupa bahawa kita mempunyai ramai penganggur siswazah lepasan sekolah yang sama sukar mendapat pekerjaan atau memilih pekerjaan. Walaupun, ada skim pelajar untuk biasiswa penganggur tetapi skim ini mendapat tarikan kerana elaun yang disediakan dan jaminan bayaran yuran oleh kementerian... Tuan Pengerusi [Datuk Lim Si Cheng]: Yang Berhormat boleh gulung. Tuan Fong Kui Lun: Saya akan gulung. Yang Berhormat, sejauh manakah kursus ini telah berjaya memperbaiki mutu dari seseorang pelajar. Saya tidak pasti ada laporan penilaian prestasi mereka pernah dibuat. Sumber Manusia Malaysia hendaklah merupakan sumber guna tenaga yang mahir, berketerampilan dan bersemangat tinggi serta disiplin bukan sebaliknya. Tuan Pengerusi, saya juga ingin membangkitkan di sini, tentang charge bayaran pemeriksaan kilang dan jentera yang lebih telah dinaikkan mulai 1 hari bulan 2004 yang menyebabkan ramai pekilang dan pekedai percetakan mengeluh kerana dikenakan charge pemeriksaan yang tinggi. Misalnya di kawasan saya, sebuah syarikat pencetakan sebelum di kenakan charge hanya RM45 sahaja setahun tetapi pada tahun 2005, dikenakan charge RM293 iaitu hampir 600%. Ini satu angka yang terlalu tinggi. Bagaimanakah pula jika sesebuah kilang atau kedai mempunyai lebih mesin dan lebih keluasan, maka angka tersebut bertambah ganda. Sudah pasti kenaikan ini mencetuskan kemarahan pekedai kerana mereka tidak diberitahu lebih awal dan kadar kenaikan tinggi pula. Saya minta penjelasan Yang Berhormat Menteri apakah... Tuan Pengerusi [Datuk Lim Si Cheng]: Baik cukup Yang Berhormat. Tuan Fong Kui Lun: Sedikit sahaja, satu...apakah perlu kenaikan ini yang begitu tinggi dikenakan kepada pekilang dan pekedai sedangkan sebelum ini kadar pemeriksaan kilang di bawah 1399 meter persegi ialah RM20 sahaja tetapi ini sebanyak.